Здравейте, искам да напусна работа поради факта, че желая да се развивам в друга сфера.


Работя в сегашната си фирма от 1 г. и 4 м.


Установих, че не съм обърнала внимание, че срока на предизвестие е 3 месеца от моя страна и 1 месец от страна на работодателя.


След консултации с адвокат ми обясниха, че това не е законосъобразно в постоянен трудов договор, тъй като и двете страни трябва да имат равни права и задължения.


Обясниха ми, че мога да си ползвам 1 месец предизвестие и да се опитам, чрез добрия тон и взаимно съгласия да напусна.


Така и направих – Написах молба с едномесечно предизвестие… И започнаха някакви нападки как ако не си променя молбата може да ме уволнят дисциплинарно и т. Н.


Според вас законно ли е да им дължа 3 месеца, а те на мен 1 предизвестие. 




Проблеми при напускане
======================

 

Здравейте, Рени Костадинова, 


правилно Ви е посочил колегата адвокат, че срокът на предизвестието за прекратяване на трудовия договор по отношение на работника или служителя и на работодатателя следва да е еднакъв, в противен случай е налице неравнопоставеност на страните по договора. Работодателят няма основание да Ви уволни дисциплинарно след като не сте допуснали дисциплинарни нарушения, само въз основа на обстоятелството, че подавате едномесечно предизвестие за прекратяване на договора. В тази връзка можете да сезирате инспекцията по труда.


Поздрави,  

адв. Николина Митова  

0898 303092


